49. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 31551 της 1/3 Ιουλ.1985 (ΦΕΚ Β' 406) Καθορισμός διαδικασίας μετατροπής αναγκαστικών γεωργικών συνεταιριστικών οργανώσεων σε ελεύθερες αγροτικές συνεταιριστικές οργανώσεις. Έχοντας υπόψη: 1.Τις διατάξεις: α)Του Νόμ. 400/76 "περί Υπουργικού Συμβουλίου και Υπουργείων", όπως τροποποιήθηκαν με τις διατάξεις του Νόμ. 1266/82 "Όργανα ασκήσεως της νομισματικής, πιστωτικής κ.λ.π. πολιτικής και άλλες διατάξεις". β)Του Π.Δ.433/77 "περί Οργανισμού του Υπουργείου Γεωργίας", γ)Του άρθρ.73 του Νόμ. 1541/85 "Αγροτικές συνεταιριστικές οργάνωσεις", σύμφωνα με τις οποίες οι αναγκαστικές γεωργικές συνεταιριστικές οργανώσεις που δε διατηρούνται, μπορούν να μετατραπούν σε ελεύθερες αγροτικές συνεταιριστικές οργανώσεις, σύμφωνα με τις διατάξεις του νόμου αυτού και την ειδικότερη διαδικασία μετατροπής που καθορίζεται με απόφασή μας, ύστερα από σύμφωνη γνώμη της ΠΑΣΕΓΕΣ. 2.Τη σύμφωνη με τη διαδικασία μετατροπής που αναφέρεται πιο κάτω γνώμη της ΠΑΣΕΓΕΣ, που διατυπώθηκε σε σχετικό έγγραφό της, αποφασίζουμε: Καθορίζουμε την ειδικότερη διαδικασία μετατροπής αναγκαστικών γεωργικών συνεταιριστικών οργανώσεων, που δε διατηρούνται με τις διατάξεις του Νόμ. 1541/85, σε ελεύθερες αγροτικές συνεταιριστικές οργανώσεις ως εξής : Α. Πρωτοβάθμιες αναγκαστικές συνεταιριστικές οργανώσεις. 1.Πρωτοβάθμιες αγροτικές συνεταιριστικές οργανώσεις που η περιφέρειά τους δε συμπίπτει με την περιφέρεια άλλου αγροτικού συνεταιρισμού. Το Διοικητικό Συμβούλιο πρωτοβάθμιας αναγκαστικής συνεταιριστικής Οργάνωσης υποχρεούται να συγκαλέσει τη γενική συνέλευση των μελών μέσα σε προθεσμία 2 μηνών από τη δημοσίευση της απόφασης αυτής με μοναδικό θέμα ημερήσιας διάταξης τη λήψη απόφασης για τη μετατροπή του συνεταιρισμού σε ελεύθερο και την ψήφιση του Καταστατικού του, ή τη διάλυση και εκκαθάρισή του σύμφωνα με τις διατάξεις του Νόμ.1541/85. Η σύγκληση της γενικής συνέλευσης γίνεται σύμφωνα με τις διατάξεις του Καταστατικού της συνεταιριστικής οργάνωσης. Στη συνέλευση έχουν δικαίωμα συμμετοχής όλα τα μέλη που κατά τη δημοσίευση της απόφασης αυτής είναι γραμμένα στο μητρώο μελών του συνεταιρισμού. Κάθε συνεταίρος έχει μία ψήφο και μετέχει και ψηφίζει στη γενική συνέλευση αυτοπροσώπως. Το Διοικητικό συμβούλιο του συνεταιρισμού υποβάλλει το Καταστατικό για έγκριση, σύμφωνα με τις διατάξεις του άρθρ. 7 του νόμ.1541/85. Το Διοικητικό και το εποπτικό συμβούλιο του αναγκαστικού συνεταιρισμού καθώς και οι αντιπρόσωποί του σε υπερκείμενες οργανώσεις ασκούν καθήκοντα διοικητικού και εποπτικού συμβουλίου και αντιπροσώπων του ελεύθερου συνεταιρισμού μέχρι τη διενέργεια εκλογών για την ανάδειξη νέων οργάνων διοίκησης, σύμφωνα με το άρθρ. 76 του Νόμ.1541/ 85. Η ίδια διαδικασία εφαρμόζεται και για τη μετατροπή σε ελεύθερο αναγκαστικό συνεταιρισμό που η περιφέρειά του συμπίπτει με την περιφέρεια αγροτικού συνεταιρισμού ειδικού σκοπού του άρθρ. 4 παρ. 3 του Νόμ. 1541/85. (Αντί για τη σελ. 221 (η) Σελ. 221(θ) Τεύχος 1435 Σελ. 31 .575. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.48-49 2.Αναγκαστικοί συνεταιρισμοί που η περιφέρειά τους συμπίπτει με την περιφέρεια αγροτικού συνεταιρισμού γενικού σκοπού. Το Διοικητικό συμβούλιο του συνεταιρισμού υποχρεούται να συγκαλέσει τη γενική συνέλευση των μελών μέσα σε προθεσμία ενός (1) μηνός από τη δημοσίευση της απόφασης αυτής με μοναδικό θέμα ημερήσιας διάταξης τη συγχώνευση του συνεταιρισμού με το συνεταιρισμό γενικού σκοπού της ίδιας περιφέρειας ή τη διάλυση και εκκαθάρισή του, σύμφωνα με τις διατάξεις του Νόμ. 1541/85. Σε περίπτωση που αποφασισθεί η συγχώνευση του συνεταιρισμού με συνεταιρισμό γενικού σκοπού της ίδιας περιφέρειας ακολουθείται η διαδικασία και ισχύουν οι διατάξεις του άρθρ. 42 του Νόμ.1541/85. Ως προς το δικαίωμα συμμετοχής στη γενική συνέλευση των μελών του αναγκαστικού συνεταιρισμού, το δικαίωμα ψήφου και τον τρόπο άσκησής του ισχύουν όσα αναφέρθηκαν στην προηγούμενη παράγραφο. Οι προθεσμίες των παρ. 1 και 2 παρατάθηκαν μέχρι 31-12-1985 από την 31624/4-10 Σεπτ. 1985 (ΦΕΚ Β' 520) απόφ. Υπ. Γεωργίας. 3.Αναγκαστικοί συνεταιρισμοί που η περιφέρειά τους εκτείνεται σε περισσότερους από έναν Οργανισμούς Τοπικής Αυτοδιοίκησης (Ο.Τ.Α.). Αναγκαστικοί συνεταιρισμοί της κατηγορίας αυτής μετατρέπονται σε ελεύθερους, ύστερα από απόφαση της ΠΑΣΕΓΕΣ για τη συνέχιση της λειτουργίας του συνεταιρισμού ως ελεύθερου, κατά παρέκκλιση των διατάξεων του άρθρ. 4 παρ. 2 και 3 και του πρώτου εδαφίου της παρ. 1 του άρθρ. 63 του Νόμ. 1541/85. Η απόφαση της ΠΑΣΕΓΕΣ λαμβάνεται με τη διαδικασία και τις προϋποθέσεις του δεύτερου εδαφίου της παρ. 1 του πιο πάνω νόμου. Οι προθεσμίες του εδαφίου αυτού αρχίζουν από τη δημοσίευση της απόφασης αυτής στην Εφημερίδα της Κυβέρνησης. Η μετατροπή των συνεταιρισμών της κατηγορίας αυτής σε ελεύθερους γίνεται κατά τα λοιπά σύμφωνα με την παρ. 1 της απόφασης αυτής. 4.Δευτεροβάθμιες αναγκαστικές αγροτικές συνεταιριστικές Οργανώσεις. Μέσα  σε   17  μήνες  από  τη  δημοσίευση  του Νόμ.1541/85 το διοικητικό συμβούλιο δευτεροβάθμιας αναγκαστικής συνεταιριστικής οργάνωσης υποχρεούται να συγκαλέσει τη γενική συνέλευση των μελών με μοναδικό θέμα ημερήσιας διάταξης τη συγχώνευσή της με την Ένωση Αγροτικών Συνεταιρισμών του νομού ή τη διάλυση και εκκαθάρισή της σύμφωνα με τις διατάξεις του πιο πάνω νόμου. Σελ. 222(θ) Τεύχος 1435 Σελ. 32 Η σύνθεση της γενικής συνέλευσης των μελών είναι όμοια με αυτή που υπήρχε κατά τη δημοσίευση του νόμ.1541/85. Εφόσον στο Νομό έχει παραμείνει και δεύτερη ένωση, σύμφωνα με την παρ. 2 του άρθρ. 63 του Νόμ. 1541/1985 και η γενική συνέλευση της αναγκαστικής συνεταιριστικής οργάνωσης αποφασίσει τη συγχώνευση, η συγχώνευση γίνεται με την ένωση του νομού στην περιφέρεια της οποίας βρίσκονται οι περιφέρειες των περισσότερων συνεταιρισμών μελών της αναγκαστικής συνεταιριστικής οργάνωσης. Κατά τα λοιπά ως προς τη συγχώνευση εφαρμόζεται η διαδικασία και οι διατάξεις του άρθρ. 42 του Νόμ. 1541/85. .576. 14.Δ.α.49 Γεωργικοί Συνεταιρισμοί- Αγροτικές Συνεταιριστικές Οργανώσεις 